Եզրափակելով խոսքը` Մարինա Գրիգորյանը հիշեցրեց, որ Սումգայիթի կոտորածներին զոհ գնացած հայերի թիվը պաշտոնապես 27 է, սակայն շեշտեց, որ իրենց ունեցած տվյալներով այդ վայրագությունների հետևանքով զոհված հայերի թիվն ավելի մեծ է: Նա նշեց, որ ունեն լուսանկարներ Բաքվի և Սումգայիթի դիահերձարաններից, որտեղ կան սպանվածների մարմիններ, որոնց անունները պաշտոնական ցուցակում նշված չեն: Նաև այդ օրերին իրենց հարազատներին դիահերձարաններ տարած հայերն են վկայել, որ դիահերձարաններում տեսել են բազմաթիվ անճանաչելի դիակներ, որոնք խոշտանգված և վառված են եղել: